**Марат Рахымұлы Құсайынов** (20 мамыр 1967, Амантау ауылы, Нұра ауданы, Қарағанды облысы, Қазақ КСР) — Қазақстан Республикасы Қарулы Күштері жоғары қолбасшылығының өкілі, Қазақстан Республикасы Қорғаныс министрінің бірінші орынбасары – Қазақстан Республикасы Қарулы Күштері Бас штабының басшысы, генерал-лейтенант.

Өмірбаяны
---------

1967 жылы 20 мамырда Қарағанды облысы, Амантау кеңшарында дүниеге келген.

1988 жылы Челябі жоғары танк қолбасшылық училищесін бітірген.

Офицерлік қызметін Беларусь әскери округінде взвод командирі болып бастады. 1993 жылдың қаңтарынан маусымына дейін — танк дивизиясының танк полкінің танк ротасының командирі болды.

1993 жылдың маусымынан 1994 жылдың шілдесіне дейін — танк дивизиясы танк полкінің оқу-танк батальонының командирі болды.

1994 жылдың шілдесінен 1997 жылдың шілдесіне дейін — Ресей Қарулы Күштерінің құрышты танк күштері Әскери академиясының тыңдаушысы болды.

1997 жылы Ресей Қарулы Күштерінің құрышты танк күштерінің Әскери академиясын бітірген.

1997 жылдың шілдесінен 2000 жылдың желтоқсанына дейін — мотоатқыштар бригадасы командирдің орынбасары — штаб басшысы болды.

2000 жылдың желтоқсанынан 2002 жылдың шілдесіне дейін — Қазақстан Республикасы Қорғаныс министрлігі Әскери-ғылыми орталығының әскери-арнайы зерттеулер бөлімінің басшысы болды.

2002 жылдың шілдесінен 2003 жылдың желтоқсанына дейін — мотоатқыштар бригадасының командирі болды.

2003 жылдың желтоқсанынан 2004 жылдың қарашасына дейін — мотоатқыштар бригадасы командирдің орынбасары — штаб басшысы болды.

2004 жылдың қарашасынан 2005 жылдың ақпанына дейін — жағалау қорғанысы бригадасының командирі болды.

2005 жылдың ақпанынан 2006 жылдың наурызына дейін — механикаландырылған бригаданың техника және қару-жарақ сақтау бөлімінің басшысы болды.

2006 жылдың наурызынан 2008 жылдың тамызына дейін — «Шығыс» өңірлік қолбасшылығы әскерлері қолбасшысы басқармасы штаб басшысының жедел жұмыс жөніндегі орынбасары — жедел басқармасының басшысы болды.

2008 жылдың тамызынан 2010 жылдың шілдесіне дейін — Ресей ҚК Бас штабы Әскери академиясының тыңдаушысы болды.

2010 жылы Ресей ҚК Бас штабы Әскери академиясын (үздік және алтын медалмен) бітірді.

2010 жылдың шілдесінен 2013 жылдың шілдесіне дейін — «Батыс» өңірлік қолбасшылығы қолбасшысының бірінші орынбасары — өңірлік қолбасшылығы басқармасының штаб басшысы болды.

2013 жылдың шілдесінен 2014 жылдың қаңтарына дейін — «Шығыс» өңірлік қолбасшылығы қолбасшысының бірінші орынбасары — өңірлік қолбасшылық басқармасының штаб басшысы болды.

2014 жылдың қаңтарынан 2016 жылдың маусымына дейін — «Оңтүстік» өңірлік қолбасшылығы қолбасшысының бірінші орынбасары — өңірлік қолбасшылық басқармасының штаб басшысы болды.

2016 жылы маусымда Қазақстан Республикасы Президентінің Өкімімен «Оңтүстік» өңірлік қолбасшылығы әскерлерінің қолбасшысы болып тағайындалды.

2019 жылдың 4 мамырынан 2020 жылдың 5 қарашасына дейін Қазақстан Республикасы Қарулы Күштері Құрлық әскерлерінің Жоғарғы Бас қолбасшысы болды.

2021 жылы 6 қыркүйекте Қорғаныс министрінің бірінші орынбасары — Қазақстан Қарулы Күштерінің Бас штабының басшысы болып тағайындалды.

Марапаттары
-----------

* I дәрежелі Даңқ ордені (2023)
* II дәрежелі Даңқ ордені
* Мерейтойлық медалдар
* Ұзақ қызмет үшін берілген медалдар

Сілтеме
-------

* М.Р. Құсайынов  (орыс.)

Дереккөздер
-----------

1. ↑  Мемлекет басшысының Өкімдері
2. ↑  *ernur.kz* Марат Құсайынов ҚР Қорғаныс министрінің бірінші орынбасары болып тағайындалды  (қаз.) (6 қыркүйек 2021).
3. ↑  *semeynews.kz* Қарулы Күштердің бас штабына жаңа басшы келді  (қаз.) (6 қыркүйек 2021).